మోదీ సర్కారు తదుపరి అడుగు అటేవిరాళాల వ్యవస్థను ప్రక్షాళన చేస్తాం: జైట్లీబాంబు పేల్చిన కేంద్ర ఆర్థిక మంత్రిముంబై, జూలై 5: పెద్దనోట్ల రద్దు, జీఎస్టీ అమలు.. ఈ రెండింటి తర్వాత మోదీ సర్కారు మరో కీలక అంశం మీద దృష్టిపెట్టింది. తమతో సహా మొత్తం దేశంలో రాజకీయ పార్టీలన్నింటినీ ప్రభావితంచేసే నిర్ణయం దిశగా అడుగులు వేస్తోంది. రాజకీయ విరాళాలను ప్రక్షాళన చేయడం తమకు ఇప్పుడు అత్యధిక ప్రాధాన్య అంశమ ని చెప్పి.. ఆర్థికమంత్రి అరుణ్ జైట్లీ మరో బాంబు పేల్చారు. జీఎస్టీ అమలు వ్యవహారం మొత్తం పూర్తయిన తర్వాత ప్రభుత్వం చేపట్టే కొన్ని కీలకమైన చర్యల వల్ల మొత్తం రాజకీయ విరాళాల వ్యవస్థ ప్రక్షాళన అవుతుందని తెలిపారు. 70 ఏళ్ల క్రితం ఉన్న ఈ విరాళాల వ్యవస్థ వల్ల ప్రపంచంలోనే అతిపెద్ద ప్రజాస్వామ్యమైన మన దేశానికి ఎలాంటి పేరు రావట్లేదని, అందువల్ల ఈ అంశానికి అత్యధిక ప్రాధాన్యం ఇవ్వాల్సిందిగా ప్రధాని మోదీ చెబుతున్నారని, దీనికి ప్రజామద్దతు కూడా బలంగా ఉందని జైట్లీ చెప్పారు. రాజకీయ పార్టీలకు విరాళాలను నగదు కాకుండా ఎలక్టొరల్ బాండ్ల రూపంలో ఇవ్వాలని బడ్జెట్లో జైట్లీ ప్రకటించారు. నియమ నిబంధనల రూపకల్పనలో ప్రభుత్వం మునిగి తేలుతోంది. అయితే బాండ్లతో రాజకీయ విరాళాలలో పారదర్శకత తేవాలన్న ప్రయత్నాలపై ప్రతికూల ప్రభా వం పడుతుందని ప్రధాన ఎన్నికల కమిషనర్ నసీమ్ జైదీ అంటున్నారు.
modii sarkaaru tadupari adugu ateviraalaala vyavasthanu prakshaalana chestam: jaitlibambu paelchina kendra aardhika mantrimumbai, juulai 5: peddanotla raddu, gst amalu.. ee rendinti tarvaata modii sarkaaru maro keelaka amsam meeda drushtipettindi. tamatho sahaa mottam desamlo rajakeeya paartiilannintinii prabhaavitanchese nirnayam disagaa adugulu vestondi. rajakeeya viraalaalanu prakshaalana cheyadam tamaku ippudu atyadhika praadhaanya amsama ni cheppi.. aardhikamantri arun jaitley maro baambu paelchaaru. gst amalu vyavahaaram mottam puurtayina tarvaata prabhutvam chepatte konni keelakamaina charyala valla mottam rajakeeya viraalaala vyavastha prakshaalana avutundani telipaaru. 70 ella kritam unna ee viraalaala vyavastha valla prapanchamlone atipedda prajaaswaamyamaina mana deshaniki elanti paeru ravatledani, anduvalla ee amsaaniki atyadhika praadhaanyam ivvaalsindigaa pradhaani modii chebutunnarani, deeniki prajaamaddatu kuudaa balangaa undani jaitley cheppaaru. rajakeeya paarteelaku viraalaalanu nagadu kakunda electoral bandla roopamlo ivvaalani badjetlo jaitley prakatinchaaru. niyama nibandhanala roopakalpanalo prabhutvam munigi telutondi. ayithe bandlatho rajakeeya viraalaalalo paaradarsakata tevalanna prayatnaalapai pratikuula prabha vam padutundani pradhaana ennikala commisioner naseem jaidii antunnaru.